
ΤΕΥΧΟΣ ΔΕΥΤΕΡΟ 


Αρ 


. Φύλλου 337 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Υπερωριακή Απασχόληση Μόνιμων Πολιτικών 
Υπαλλήλων (ΜΠΥ) και Προσωπικού με Σχέση Ερ¬ 
γασίας Ιδιωτικού Δικαίου (ΠΣΕΙΔ) Πολεμικού Ναυ¬ 
τικού (ΠΝ) και Πεδίου Βολής Κρήτης (ΠΒΚ), κατά 
το έτος 2018. 

2 Έγκριση υπερωριακής απασχόλησης των μονί¬ 
μων και με σχέση εργασίας ιδιωτικού δικαίου αο¬ 
ρίστου χρόνου υπαλλήλων της Επιτροπής Λογι- 
στικήςΤυποποίησης και Ελέγχων (ΕΛΤΕ) - Ν.Π.Δ.Δ., 
για το έτος 2018. 


ΑΠΟΦΑΣΕΙΣ 

Αριθμ. Φ. 842.10/1/280 250/Σ. 48 (1) 

Υπερωριακή Απασχόληση Μόνιμων Πολιτικών 
Υπαλλήλων (ΜΠΥ) και Προσωπικού με Σχέση 
Εργασίας Ιδιωτικού Δικαίου (ΠΣΕΙΔ) Πολεμικού 
Ναυτικού (ΠΝ) και Πεδίου Βολής Κρήτης (ΠΒΚ), 
κατά το έτος 2018 . 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 7 και 20 του ν. 4354/2015 
(ΦΕΚ 176/16-12-2015 τ. Α') «Διαχείριση των μη εξυπη¬ 
ρετούμενων δανείων, μισθολογικές ρυθμίσεις και άλ¬ 
λες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων». 

β. Τις διατάξεις του άρθρου 102 του ν. 4461/2017 
(ΦΕΚ 38/28-3-2017 /τ.Α') «Μεταρρύθμιση της Διοικητι¬ 
κής Οργάνωσης των υπηρεσιών ψυχικής υγείας, Κέντρα 
Εμπειρογνωμοσύνης σπάνιων και πολύπλοκων νοσημά¬ 
των, τροποποίηση συνταξιοδοτικών ρυθμίσεων του ν. 
4387/2016 και άλλες διατάξεις». 

γ.Την ανάγκη εκτέλεσης υπερωριακής εργασίας από 
τους Πολιτικούς Υπαλλήλους του Πολεμικού Ναυτικού 
(ΜΠΥ-ΣΕΙΔ) για την αντιμετώπιση εκτάκτων, επειγουσών 
και απρόβλεπτων αναγκών. 


δ. Το γεγονός ότι η δαπάνη που προκαλείται για την 
υπερωριακή απασχόληση των Πολιτικών Υπαλλήλων 
(ΜΠΥ-ΣΕΙΔ) του Πολεμικού Ναυτικού, έχει εγγράφει 
στον Π/Υ ΓΕΝ έτους 2018 και θα καλυφθεί από τον ΚΑΕ 
0511 (Αποζημίωση για υπερωριακή εργασία) ύψους 
105.000,00 € και τον ΚΑΕ 0512 (Αμοιβή για εργασία 
κατά τις εξαιρέσιμες ημέρες και νυχτερινές ώρες) ύψους 
190.000,00 €, ενώ για τις υπηρεσίες ΝΑΤΟ/Ναύσταθμος 
Κρήτης η δαπάνη καλύπτεται από πιστώσεις ΝΑΤΟ ΚΑΕ 
4711 (Συμμετοχή των λοιπών κρατών μελών ΝΑΤΟ σε 
δαπάνες λειτουργίας και συντήρησης ειδικών αποθηκών 
ΝΑΤΟ) και 4712 (Συμμετοχή των λοιπών κρατών μελών 
ΝΑΤΟ σε δαπάνες σταθμού ΕΟΚΑΈ5 Κρήτης). 

ε. Τη με Φ. 451/41/10623/Σ.144/1-3-2000/ΕΠΥΕΘΑ/ 
ΔΣΣΑΔ υπουργική απόφαση, με την οποία καθορίζο¬ 
νται οι Υπηρεσίες του ΠΝ που λειτουργούν σε 24ωρη 
και 12ωρη βάση. 

στ.Το με Φ.844/154399/Σ. 1827/16-11-2017 έγγραφο 
του ΠΒΚ, από το οποίο προκύπτει η υπερωριακή απα¬ 
σχόληση του Μόνιμου Πολιτικού Προσωπικού (ΜΠΥ) 
του ΠΒΚ και το γεγονός ότι η υπερωριακή αποζημίω¬ 
ση ύψους 22.060,17 € θα καλυφθεί από τον οικείο Π/Υ 
(ΚΑΕ 1308) και από τον ΚΑΕ 9901 (Ειδικά Έξοδα Χωρών 
Χρηστών ΠΒΚ). 

ζ.Την ειδική εισηγητική έκθεση υπ' αρ. από Δεκεμβρί¬ 
ου 2017 του Προϊστάμενου των Οικονομικών Υπηρεσιών 
του ΥΠΕΘΑ, αποφασίζουμε: 

1. Εγκρίνουμε την υπερωριακή απασχόληση με αμοι¬ 
βή, για εκτέλεση εργασίας απογευματινής, νυκτερινής, 
Κυριακών και εξαιρέσιμων ημερών καθώς και για συ¬ 
μπλήρωση των υποχρεωτικών ωρών εβδομαδιαίας 
εργασίας, του Πολιτικού Προσωπικού (ΜΠΥ-ΣΕΙΔ) του 
Πολεμικού Ναυτικού και του ΠΒΚ, η οποία κρίνεται απα¬ 
ραίτητη για την αντιμετώπιση εκτάκτων και επειγουσών 
υπηρεσιακών αναγκών, κατά το έτος 2018 για τους πα¬ 
ρακάτω λόγους: 

α. Την ύπαρξη υπηρεσιών, οι οποίες λειτουργούν σε 
8ωρη, 12ωρη και 24ωρη βάση. 

β.Την επιχειρησιακή απασχόληση των Μονάδων του 
ΠΝ, η οποία έχει ως αποτέλεσμα τη συχνότερη επιθε¬ 
ώρηση μηχανημάτων - συσκευών και αποκατάσταση 
βλαβών. 

γ.Την μείωση του πολιτικού προσωπικού, λόγω συντα- 
ξιοδοτήσεως και μη αναπληρώσεώςτου. 

δ. Το γεγονός, ότι οι ανάγκες τόσο στα συνεργεία, όσο 
και στις λοιπές υπηρεσίες του ΠΝ, δεν είναι προκαθορι¬ 
σμένες, ώστε να προγραμματίζονται οι εργασίες, αλλά 
είναι κυρίως έκτακτες και ποικίλουν ανάλογα με τις απαι¬ 
τήσεις επισκευής σε συνάρτηση με την επιχειρησιακή 
ετοιμότητα των πολεμικών πλοίων. 

2. Η υπερωριακή απασχόληση με αμοιβή θα εκτελε- 
σθεί ως ακολούθως: 

α. Για παροχή απογευματινής εργασίας 

(1) Από 144 Μόνιμους Πολιτικούς Υπαλλήλους και μέ¬ 
χρι 16.188 ώρες εργασίας (ΚΑΕ 0511 Π/Υ ΓΕΝ). 

(2) Από 35 Υπαλλήλους με Σχέση Εργασίας Ιδιωτικού 
Δικαίου και μέχρι 7.560 ώρες εργασίας (ΚΑΕ 0511 Π/Υ 
ΓΕΝ). 

(3) Από 88 Μον. Πολ. Υπαλλήλους του ΝΚ/ΝΑΤΟ/ΔΝΟ 
και ΝΚ/ΝΑΤΟ/ΔΚ-Κ14 και μέχρι 21.120 ώρες εργασίας 
(ΚΑΕ 4711). 

(4) Από 18 Μον. Πολ. Υπαλλήλους του ΝΚ/ΝΑΤΟ/ΔΕΜ/ 
ΕΟΚΑΈ5 και μέχρι 4.320 ώρες εργασίας (ΚΑΕ 4712). 

(5) Από 3 Μον. Πολ. Υπαλλήλους του ΝΚ/ΝΑΤΟ/ΔΕΜ/ 
ΣΜΜ και μέχρι 720 ώρες εργασίας (ΚΑΕ 4711). 

(6) Από 1 Υπάλληλο με Σχέση Εργασίας Ιδιωτικού Δι¬ 
καίου του ΝΚ/ΝΑΤΟ/ΔΕΜ/ΕΟΗΑ05 και μέχρι 240 ώρες 
εργασίας (ΚΑΕ 4712). 

(7) Από 15 Μον. Πολ. Υπαλλήλους του Πεδίου Βολής 
Κρήτης και μέχρι 1.770 ώρες εργασίας (ΚΑΕ 1308 Π/Υ 
ΠΒΚ, ΚΑΕ 9901 Ειδικά Έξοδα Χωρών Χρηστών ΠΒΚ). 

β. Για παροχή νυκτερινής εργασίας και εργασίας κατά 
τη διάρκεια Κυριακών και εξαιρέσιμων ημερών. 

(1) Από 70 Μον. Πολ. Υπαλλήλους και μέχρι 8.868 ώρες 
εργασίας (ΚΑΕ 0512 Π/Υ ΓΕΝ). 

(2) Από 88 Μον. Πολ. Υπαλλήλους του ΝΚ/ΝΑΤΟ/ΔΝΟ 
και ΝΚ/ΝΑΤΟ/ΔΚ-Κ14 και μέχρι 33.792 ώρες εργασίας 
(ΚΑΕ 4711). 

(3) Από 18 Μον. Πολ. Υπαλλήλους του ΝΚ/ΝΑΤΟ/ΔΕΜ/ 
ΕΟΚΑΈ5 και μέχρι 3.456 ώρες εργασίας (ΚΑΕ 4712) 

(4) Από 1 Υπάλληλο με Σχέση Εργασίας Ιδιωτικού Δι¬ 
καίου του ΝΚ/ΝΑΤΟ/ΔΕΜ/ΕΟΒΑ05 και μέχρι 192 ώρες 
εργασίας (ΚΑΕ 4712). 

(5) Από 15 Μον. Πολ. Υπαλλήλους του Π.Β.Κ. και μέχρι 
1.939 ώρες εργασίας (ΚΑΕ 1308 Π/Υ Π.Β. Κ, ΚΑΕ 9901 
Ειδικά Έξοδα Χωρών Χρηστών ΠΒΚ). 

γ. Προς συμπλήρωση της υποχρεωτικής εβδομαδιαίας 
εργασίας (Βάρδιες). 

(1) Από 127 Μον. Πολ. Υπαλλήλους και μέχρι 63.900 
ώρες εργασίας (ΚΑΕ 0512 Π/Υ ΓΕΝ). 

(2) Από 30 Υπαλλήλους με Σχέση Εργασίας Ιδιωτικού 
Δικαίου και μέχρι 20.160 ώρες εργασίας (ΚΑΕ 0512 Π/Υ 
ΓΕΝ). 

(3) Από 88 Μον. Πολ. Υπαλλήλους του ΝΚ/ΝΑΤΟ/ΔΝΟ 
και ΝΚ/ΝΑΤΟ/ΔΚ-Κ14 και μέχρι 50.688 ώρες εργασίας 
(ΚΑΕ 4711). 

(4) Από 18 Μον. Πολ. Υπαλλήλους του ΝΚ/ΝΑΤΟ/ΔΕΜ/ 
ΕΟΚΑΈ5 και μέχρι 5.184 ώρες εργασίας (ΚΑΕ 4712). 

(5) Από 1 Υπάλληλο με Σχέση Εργασίας Ιδιωτικού Δι¬ 
καίου του ΝΚ/ΝΑΤΟ/ΔΕΜ/ΕΟΒΑ05 και μέχρι 576 ώρες 
εργασίας (ΚΑΕ 4712). 

3. Σύμφωνα με τις διατάξεις του άρθρου 20 του 
ν. 4354/2015, οι ώρες της απασχόλησης καθ' υπέρβαση 


του υποχρεωτικού ωραρίου ορίζονται ανά εξάμηνο και 
δεν μπορούν να υπερβαίνουν τις εκατόν είκοσι (120) 
για απογευματινή υπερωριακή εργασία ανά υπάλληλο, 
τις ενενήντα έξι (96) ώρες για τις νυχτερινές ώρες και τις 
ενενήντα έξι (96) ώρες για τις Κυριακές και εξαιρέσιμες 
ημέρες, ανά υπάλληλο. 

4. Στην ανωτέρω εργασία θα μπορούν να μετέχουν και πε¬ 
ρισσότεροι υπάλληλοι, εντός όμωςτου ιδίου συνολικού αριθ¬ 
μού των εγκρινόμενων ωρών, κατόπιν σχετικής έγκρισης ΓΕΝ. 

5. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και μέχρι 31-12-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2018 

Ο Υπουργός 

ΠΑΝΑΓΙΩΤΗΣ ΚΑΜΜΕΝΟΣ 


Αριθμ. 85 οικ. (2) 

Έγκριση υπερωριακής απασχόλησης των μο¬ 
νίμων και με σχέση εργασίας ιδιωτικού δικαί¬ 
ου αορίστου χρόνου υπαλλήλων της Επιτροπής 
Λογιστικής Τυποποίησης και Ελέγχων (ΕΛΤΕ) - 
Ν.Π.Δ.Δ., για το έτος 2018. 

Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΠΙΤΡΟΠΗΣ 
ΛΟΓΙΣΤΙΚΗΣ ΤΥΠΟΠΟΙΗΣΗΣ ΚΑΙ ΕΛΕΓΧΩΝ 

Έχοντας υπόψη: 

Ι.Τις διατάξεις: 

α) Του άρθρου 20 του ν. 4354/2015 (ΦΕΚ Α' 176/2015) 
«Αποζημίωση για εργασία καθ' υπέρβαση του υποχρεω¬ 
τικού ωραρίου - Αποζημίωση για εργασία προς συμπλή¬ 
ρωση του υποχρεωτικού ωραρίου». 

β) Του άρθρου 1 παρ. 1 του ν. 3148/2003 «Επιτροπή 
Λογιστικής Τυποποίησης Ελέγχων, Ιδρύματα ηλεκτρο¬ 
νικού χρήματος, προστασία ευρώ, επιχειρήσεις διαμε- 
σολάβησης μεταφοράς κεφαλαίων» (ΦΕΚ Α' 136/2003), 
όπως τροποποιήθηκε με την παρ. 1 του άρθρου 26 του 
ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις» (ΦΕΚ Α' 163/2013). 

γ) Του π.δ. 113/2010 (ΦΕΚ Α' 194/2010), «Ανάληψη 
υποχρεώσεων από τους Διατάκτες». 

δ) Του π.δ. 74/2009 «Οργανισμός Επιτροπή Λογιστικής 
Τυποποίησης και Ελέγχων», όπως ισχύει (ΦΕΚ Α' 94/2009). 

2. Την υπ' αριθ. αριθμ. Γ.Δ.Ο.Π. 0001758 ΕΞ 2017 από¬ 
φαση του Υπουργού Οικονομικών, με την οποία διορί¬ 
στηκε το Διοικητικό Συμβούλιο της Επιτροπής Λογιστι¬ 
κής Τυποποίησης και Ελέγχων (Ε.Λ.Τ.Ε.) (ΦΕΚΥ.Ο.Δ.Δ. 
622/27-11-2017). 

3. Την υπ'αριθ. 140 απόφαση του ΔΣ της ΕΛΤΕ (συνε¬ 
δρίαση 3/ θέμα 2ο/22.2.2008) σύμφωνα με την οποία 
μεταβιβάστηκαν οι αρμοδιότητες του άρθρου 3 παρ. 1 γ 
του ν. 3148/2003 από το ΔΣ στην Εκτελεστική Επιτροπή 
της ΕΛΤΕ (ΦΕΚ Β' 575/2008). 

4. Την υπ’ αριθ. 2/1015/ΔΕΠ/5.01.2016 ερμηνευτική 
εγκύκλιο του Γ.Λ.Κ. των διατάξεων του ν. 4354/2015. 

5. Του υπ' αριθ. 2/2263/ΔΕΦ/09.01.2018 εγκεκριμένου 
προϋπολογισμού της ΕΛΤΕ για το οικονομικό έτος 2018 
από τον Υπουργό Οικονομικών. 

6. Το γεγονός ότι η ΕΛΤΕ είναι υποοτελεχωμένη και πιο 
συγκεκριμένα σήμερα υπηρετούν δώδεκα (12) υπάλλη¬ 
λοι, οι οποίοι είναι αποσπασμένοι από άλλες υπηρεσίες, 
ενώ σύμφωνα με το π.δ. 74/2009 «Οργανισμός Επιτρο¬ 
πής Λογιστικής Τυποποίησης και Ελέγχων» η προβλε- 
πόμενη στελέχωση της ΕΛΤΕ ανέρχεται σε σαράντα έξι 
(46) υπαλλήλους. 

7. Οι ώρες απογευματινής υπερωριακής εργασίας θα 
πραγματοποιούνται τις εργάσιμες ημέρες μετά το πέρας 
του κανονικού ωραρίου και μέχρι 22ας ώρας. 

8. Υπεύθυνος για την ορθή εφαρμογή των ανωτέρω 
είναι ο Πρόεδρος του Δ.Σ. της ΕΛΤΕ. 

9. Οτι για την αντιμετώπιση των εποχικών, έκτακτων 
και επειγουσών ελέγχων, μεταξύ των οποίων είναι: 

α) Συγκρότηση συνεργείων για την διεξαγωγή έκτα¬ 
κτων ποιοτικών ελέγχων για το έτος 2018, 

β) Έκτακτοι έλεγχοι των ελεγκτικών εταιριών ύστερα 
από καταγγελίες και εισαγγελικές παραγγελίες, 

γ) Επείγουσες εργασίες που προκύπτουν από τον 
ορισμό της ΕΛΤΕ ως σημείο επαφής με τις αντίστοιχες 
υπηρεσίες των κρατών μελών της Ευρωπαϊκής Ένωσης, 
απαιτείται υπερωριακή απασχόληση του προσωπικού 
της ΕΛΤΕ. 

10. Το γεγονός ότι από την εφαρμογή της απόφασης 
αυτής η προβλεπόμενη δαπάνη της ανωτέρω αναφε- 
ρόμενης απογευματινής υπερωριακής απασχόλησης, η 
οποία ανέρχεται στο ποσό των είκοσι έξι χιλιάδων ευρώ 


(26.000,00 €), θα βαρύνει τον προϋπολογισμό της ΕΛΤΕ 
και τον Κ.Α.Ε. 0261, έχει ήδη προβλεφθεί και υπάρχει 
εγγεγραμμένη πίστωση, οικονομικού έτους 2018, απο¬ 
φασίζει: 

α.Την καθιέρωση απογευματινής υπερωριακής εργα¬ 
σίας μέχρι και εκατόν είκοσι (120) ωρών για το πρώτο (Α') 
εξάμηνο και εκατόν είκοσι (120) ωρών για το δεύτερο (Β’) 
εξάμηνο του έτους 2018. 

β. Εγκρίνουμε την με αμοιβή υπερωριακή απασχό¬ 
ληση 3.840 ωρών κατά τις απογευματινές ώρες, ύψους 
26.000,00 ευρώ, για δεκαέξι (16) μόνιμους και με σχέση 
εργασίας ιδιωτικού δικαίου αορίστου χρόνου υπαλλή¬ 
λους της Επιτροπής Λογιστικής Τυποποίησης και Ελέγ¬ 
χων (ΕΛΤΕ) - Ν.Π.Δ.Δ., για την αντιμετώπιση εποχικών, 
έκτακτων ή επειγουσών υπηρεσιακών αναγκών, για το 
χρονικό διάστημα από τη δημοσίευση αυτής σε ΦΕΚ και 
έως 31-12-2018. 

γ. Η ανωτέρω υπερωριακή εργασία θα παρέχεται κατά 
τις εργάσιμες ημέρες, σε συνέχεια του κανονικού ωρα¬ 
ρίου και κατά τις απογευματινές ώρες. Η Υπηρεσία θα 
συντάσσει κάθε μήνα ονομαστικό πίνακα των συμμε- 
τεχόντων υπαλλήλων και τον έλεγχο για την παρουσία 
και απόδοση τους, θα τον έχουν οι Προϊστάμενοι των 
Τμημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2018 

Ο Πρόεδρος 

ΠΑΝΑΓΙΩΤΗΣ ΠΑΠΑΔΕΑΣ 

Τεύχος Β'337/07.02.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























